《南山清隐为宣城湛铨作》
明代·张和

遁迹甘从鹿豕群，南山深处隔嚣氛。屋前流水连青嶂，阶下寒嚣护白云。

栗里自篘元亮酒，草堂宁辱稚圭文。纷纷车马尘中客，高节能无愧隐君。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。